biswa921/hiwiki-latest-pages-articles-raw huggingface dataset:
पूरनचंद जोशी

पूरनचंद जोशी (जन्म : १ मार्च १९२८) भारत के एक जाने-माने समाजशास्त्री, अर्थशास्त्री और हिन्दी साहित्यकार हैं। उन्होंने भारतीय समाज की समस्याओं, उसके चरित्र एवं उसकी गतिविधियों का आर्थिक दृष्टिकोण से गहन अध्ययन किया है, भारतीय समाज एवं भारतीय अर्थ-व्यवस्था के विभिन्न पहलुओं का विश्लेषण कर प्रस्तुत किए गए उनके निष्कर्ष अत्यंत विचारपूर्ण हैं।

जोशी जी की गणना हम उन गिने-चुने समाज वैज्ञानिकों में कर सकते हैं जो समाज की समस्याओं पर विचार करते समय केवल सैद्धान्तिक
ज्ञान को ही आधार नहीं बनाते, वरन् व्यावहारिक अनुभव से सम्पृक्त करके अपने अध्ययनों के निष्कर्ष प्रस्तावित करते हैं।

 जीवन वृत्त 
जोशी जी का जन्म १ मार्च १९२८ को वर्तमान उत्तराखंड राज्य के अल्मोड़ा जनपद के ग्राम दिगोली में एक संभ्रांत परिवार में हुआ था। इन्होंने लखनऊ विश्वविद्यालय से समाजशास्त्र एवं अर्थशास्त्र में स्नातकोत्तर किया। १९५४ में पी.एच.डी. करने के बाद ये प्राध्यापन कार्य से जुड़े। १९८८-८९ में वे 'भारतीय मजदूर आर्थिक समाज' (इंडियन लेबर इकनॉमिक्स सोसाईटी) के अध्यक्ष चुने गए। अगले ही वर्ष वे 'भारतीय समाजशास्त्रीय समाज' (इंडियन सोशियोलॉजिकल सोसायटी) के भी अध्यक्ष बनाये गए। १९९०-९२ में वे दिल्ली के जवाहरलाल नेहरू विश्वविद्यालय में 'फैलो' के रूप में कार्यरत रहे। कालान्तर में वे 'राष्ट्रीय-नाट्य-विद्यालय' के अध्यक्ष भी बनाए गए। इन्होंने दिल्ली विश्वविद्यालय में विज्ञान शिक्षा केंद्र (सेंटर ऑफ साईंस एजुकेशन) में अध्यक्ष के रूप में भी अपनी सेवाएं दी। भारत-सरकार ने इन्हें योजना आयोग के एक पैनल के एक सदस्य के रूप में मनोनीत किया।

 पुस्तकें 
जोशी जी ने हिंदी तथा अंग्रेजी में अनेक उल्लेखनीय पुस्तकें लिखी हैं- 
 हिंदी पुस्तकें 
 भारतीय ग्राम
 शताब्दि का अंत
 सांस्कृतिक परिवर्तन और विकास के सांस्कृतिक आयाम
 अवधारणाओं का संकट
 नवउपनिवेशवाद या नव जागरण
 स्वप्न और यथार्थ : आजादी की आधी सदी
 पूजा की पोथी

 अंग्रेजी पुस्तकें 
 लैंड रिफॉर्स् इन इंडिया
 कल्चरल कम्युनिकेशन एंड स्पेशल चेंज
 मार्क्सिस एंड सोशल रिवोल्यूशन इन इंडिया
 दि कलचरल डाइमेंशन ऑफ इकोनामिक डेवलपमेंट
 उत्तराखंड : ईशुज एंड चैलेंजेज़
 दि इंडियन एक्सपेरिमेंट
 महात्मा गांधी : द न्यू इकोनामिक ऐजेंडा
 सेकुलेरिज़म एंड डेवेलेपमेंट

 पुरस्कार / सम्मान 
रवीन्द्र भारती विश्वविद्यालय, कोलकाता ने समाजशास्व के क्षेत्र में किए गए अभूतपूर्व कार्य के लिए इन्हें डी.लिट. की विशिष्ट उपाधि प्रदान की।

इन्हें भी देखें
 पूरन चन्द जोशी (साम्यवादी नेता एवं कार्यकर्ता)

 बाहरी कड़ियाँ 

श्रेणी:भारतीय समाजशास्त्री
श्रेणी:भारत के अर्थशास्त्री
श्रेणी:1927 में जन्मे लोग
श्रेणी:जीवित लोग
तुर्कमेनाबात

thumb|230px|तुर्कमेनाबत का हवाई अड्डा
तुर्कमेनाबत (तुर्कमेनी: Türkmenabat, रूसी: Түркменабат) तुर्कमेनिस्तान के लेबाप प्रांत की राजधानी है। सन् २००९ की जनगणना में इसकी आबादी लगभग २,५४,००० थी। इस शहर को पहले चारझ़ेव (Чәрҗев, Charzhew) या 'चारजू' () बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

 विवरण 
तुर्कमेनाबत उज़बेकिस्तान की सीमा के नज़दीक आमू दरिया के किनारे बसा हुआ है। हालांकि यह अब एक आधुनिक औद्योगिक शहर है, इसका इतिहास २,००० साल से भी अधिक है। किसी ज़माने में यह आमूल (Amul) नाम का शहर हुआ करता था और कहा जाता है कि आमू दरिया का नाम भी शायद इसी शहर पर रखा गया हो। यह ऐतिहासिक रेशम मार्ग पर भी एक महत्वपूर्ण पड़ाव था। मध्यकाल में यह सदियों तक बुख़ारा ख़ानत का हिस्सा रहा और फिर रूसी साम्राज्य में शामिल कर लिया गया। १८८६ में रूसियों ने यहाँ से ट्रांस-कैस्पियन रेलवे नाम का रेलमार्ग निकला और बहुत से रूसी यहाँ आकर बस गए। उन्होंने अपनी बस्ती का नाम नया चारजू रखा। नया शहर वहीं से शुरू हुआ।Historical dictionary of Turkmenistan, Rafis Abazov, Scarecrow Press, 2005, ISBN 978-0-8108-5362-1, ... Turkmenabat was founded as a small village in 1886 and known as Charjou ... सोवियत संघ के बनाने के बाद उसकी सरकार ने उज़बेकों में स्वतंत्रता की तीव्र भावना को देखते हुए इस शहर को नवगठित तुर्कमेन सोवियत गणतंत्र में शामिल किया (जो सोवियत संघ का एक प्रांत था)। उज़बेक प्रभाव के कारण तुर्कमेनाबत शहर में उज़बेकों की बहुतायत रही है और वे अब इस शहर की आबादी के ७०% हैं।

तुर्कमेनाबत अपने बाज़ारों के लिए प्रसिद्ध है, जिनमें गोक बाज़ार, दुनिया बाज़ार और मरकज़ी बाज़ार सबसे जाने-माने हैं। दुनिया बाज़ार में चीन, तुर्की, उज़बेकिस्तान और रूस से लाया गया माल बिकता है। तुर्कमेनाबत से ७० किमी दक्षिण पर पूर्वी काराकुम रेगिस्तान शुरू हो जाता है और वहाँ रेपेतेक प्राकृतिक अरक्षित क्षेत्र स्थित है, जो अपने ज़ेमज़ेन (zemzen) नामक रेगिस्तानी मगरमच्छों के लिए मशहूर है।

 इन्हें भी देखें 
 लेबाप प्रांत
 आमू दरिया

 सन्दर्भ 

श्रेणी:लेबाप प्रान्त
श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
तुषारी भाषाएँ

thumb|240px|एक तख़्ती पर ब्राह्मी लिपि में लिखी हुई तुषारी 'बी' भाषा (कूचा, आक़्सू विभाग, शिनजियांग प्रान्त, चीन से मिली)
thumb|240px|तुषारी पांडुलिपि का अंश
तुषारी या तुख़ारी (अंग्रेज़ी: Tocharian, टोकेरियन; यूनानी: Τόχαροι, तोख़ारोई) मध्य एशिया की तारिम द्रोणी में बसने वाले तुषारी लोगों द्वारा बोली जाने वाली हिन्द-यूरोपीय भाषा परिवार की भाषाएँ थीं जो समय के साथ विलुप्त हो गई। एक तुर्की ग्रन्थ में तुषारी को 'तुरफ़ानी भाषा' भी बुलाया गया था। इतिहासकारों का मानना है कि जब तुषारी-भाषी क्षेत्रों में तुर्की भाषाएँ बोलने वाली उईग़ुर लोगों का क़ब्ज़ा हुआ तो तुषारी भाषाएँ ख़त्म हो गई। तुषारी की लिपियाँ भारत की ब्राह्मी लिपि पर आधारित थीं और उन्हें तिरछी ब्राह्मी (Slanted Brahmi) कहा जाता है।The Blackwell encyclopedia of writing systems , Florian Coulmas, Wiley-Blackwell, 1999, ISBN 978-0-631-21481-6, ... the Gupta script is a direct descendent of Brahmi writing ... a cursive variety was carried to Central Asia where it was further developed into the Tocharian script, also known as 'Central Asian slanting' ...

 शाखाएँ 
तुषारी में लिखी हुए तीसरी से लेकर नौवी सदी ईसवी तक की पांडुलिपियों के आधार पर तुषारी भाषाओँ की दो शाखाएँ मिलती हैं, जिनके बोलने वाले एक-दुसरे को नहीं समझ सकते थे:
 तुषारी 'ए' (Tocharian A) - इसे अग्नेआई (Agnean) या पूर्वी तुषारी भी कहते हैं, हालाँकि इसे तुषारी में 'आरशी' बुलाया जाता था। यह आधुनिक शिनजियांग के काराशहर और तुरफ़ान इलाक़े में बोली जाती थी। काराशहर का पुराना नाम 'अग्नि' (Agni) था (संस्कृत में 'अग्निदेश')।
 तुषारी 'बी' (Tocharian B) - उसे कूचेआई () या पश्चिमी तुषारी भी कहते हैं। यह शिजियंग के आक़्सू विभाग के कूचा क्षेत्र में बोली जाती थी और कुछ हद तक तुषारी 'ए' के क्षेत्र में भी बोली जाती थी।
भाषावैज्ञानिक मानते हैं की यह दोनों एक ही आदिम-तुषारी भाषा से उत्पन्न हुईं जो शायद १००-१००० ईसापूर्व के काल में बोली जाती हो।

 लिखाईयाँ 
तुषारी में लिखी पांडुलिपियों के अंश ताम्र-पत्रों, लकड़ी के तख़्तों और चीनी काग़ज़ पर मिलते हैं जो ८वीं सदी से तारिम द्रोणी के अत्यंत शुष्क वातावरण की वजह से बचे हुए हैं। बहुत सी लिखाईयाँ बौद्ध धर्म से सम्बंधित हैं और संस्कृत से अनुवादित की गई हैं। १९८९ में चीनी भाषावैज्ञानिक जी शियानलिन (季羡林) ने मैत्रेयसमिति-नाटक का १९७४ में मिली पांडुलिपि का अनुवाद प्रस्तुत किया।Fragments of the Tocharian A Maitreyasamiti-Nāṭaka of the Xinjiang Museum, China, Xianlin Ji, Werner Winter, Georges-Jean Pinault, Walter de Gruyter, 1998, ISBN 978-3-11-014904-3 धार्मिक लिखाईयों के अलावा कुछ मठों की चिट्ठी-पत्री, कुछ व्यापर-सम्बन्धी दस्तावेज़, कुछ दवाई और जादू सम्बन्धी लिखाईयाँ और एक प्रेम-कविता भी मिली हैं।Encyclopedia of language & linguistics, E. K. Brown, R. E. Asher, J. M. Y. Simpson, Elsevier, 2006, ISBN 978-0-08-044299-0, ... a solitary love poem and a large number of monastery records, as well as caravan passes and cave graffiti ...

 इन्हें भी देखें 
 तुषारी लोग
 तारिम द्रोणी

 सन्दर्भ 

श्रेणी:विलुप्त भाषाएँ
श्रेणी:हिन्द-यूरोपीय भाषाएँ
श्रेणी:मध्य एशिया का इतिहास
भ्रमि

right|thumb|250px| क्षैतिज प्रकाशगतिकीय अक्षिदोलन (nystagmus) : भ्रमि का एक लक्षण यह भी हो सकता है।
भ्रमि या वर्टिगो (Vertigo /ˈvɜː(ɹ)tɨɡoʊ/) एक प्रकार का घुमनी या चक्कर-आना (dizziness) है जिसमें व्यक्ति गति की अनुभूति होती है जबकि वास्तव में वह स्थिर होता है। यह अंतःकर्ण के प्रघाण तंत्र (vestibular system) की दुष्क्रिया (dysfunction) के कारण उत्पन्न होता है। भ्रमि की दशा में जी-मचलता (nausea) है और उल्टी होती है। खड़े रहने या चलने में कठिनाई होती है।

भ्रमि, तीन तरह की होती है-
 वस्तुनिष्ठ (objective) - चींजे रोगी के चारो ओर घूमती हुई प्रतीत होतीं हैं।
 'व्यक्तिनिष्ठ (subjective) - रोगी स्वयं घूमता हुआ अनुभव करता है।
 छद्मभ्रमि (pseudovertigo) - रोगी के सिर के भीतर घूमने का आभास होना

 बाहरी कड़ियाँ 
 वर्टिगो जो सिर चकराए तो तुरंत चेत जाएं
 बीपीपीवी वर्टिगो

श्रेणी:स्नायु रोग
श्रेणी:अन्तःकर्ण के रोग
नलकर्म

right|thumb|300px|पाइप, उनके जोड़, वाल्व आदि नलकर्म के मुख्य कार्य हैं।
अंगूठाकार
अंगूठाकार|पाइप कर्तक (पाइप कटर)
इमारतों में जल, गैस, जलनिकासी, शौचगृह, रसोईघर, स्नानगृह आदि के लिए नलों की जुड़ाई, मरम्मत, झलाई आदि की कला को नलकर्म या नलकारी कहते हैं। अंग्रेजी में इसे प्लमिंग (Plumbing) कहते हैं, क्योंकि इस काम में सीसे (लैटिन में प्लंबम / Plumbum) का विशेष प्रयोग होता है। वैसे अब टिन, जस्ते, तांबे, आदि अन्य धातुओं का प्रयोग बढ़ गया है।

नलकारी का सबसे अधिक प्रयोग तो जलस्रोत, नदी और कुओं से पानी लाकर घरों में विविध प्रकार के उपकरणों द्वारा वितरण करने में ही होता है। सड़क या गली में लगे मुख्य नल से हरेक इमारत के लिए पृथक्‌ वितरण नली लगाई जाती है। मुख्य नल से इस नली का जोड़ भूमि से लगभग ढाई फुट नीचे रखना अवश्यक होता है। घर के भीतर इस नली से जहाँ जहाँ घर में जल की आवश्यकता हो अन्य नलियाँ लगाई जाती हैं और जल निकालने के लिए टोंटी या चिलमची आदि लगाई जाती है। शौचकक्ष में जलबहाव संडास (Flush Latrine) के लिए एक अलग टंकी घर की छत पर लगाई जाती है जिससे शौचकक्ष के लिए पानी हर समय सुलभ रहे।

वर्षा का या अन्य फालतू पानी घर से बाहर निकालने के लिए ढलवाँ लोहे के नल दीवार के साथ लगाए जाते हैं। शौचकक्ष के बाहर के नल भी जो दूषित हवा को निकालने के लिए लगाए जाते हैं ढलवाँ लोहे के 3फ़ फ़ व्यास के होते हैं। पाश्चात्य ढंग के घरों में हरेक शयनकक्ष के साथ स्नानागार और शौचकक्ष होते हैं। दीवारों के ऊपर लगे नल बुरे दिखाई देने के कारण उन्हें दीवारों में झिरी खोदकर भीतर दबा दिया जाता है और ऊपर पलस्तर करके रंगरोगन कर दिया जाता है।

गैस या गरम पानी वहन करनेवाली नली इस्पात या पिटवाँ लोहे की बनाई जाती है और उसके उसके चूड़ीदार जोड़ों में सीसे और तेल का मिश्रण भरा जाता है। अधिकतर इनको भी दीवार में छिपा दिया जाता है।

 बाहरी कड़ियाँ 
 ATSDR Case Studies in Environmental Medicine: Lead Toxicity U.S. Department of Health and Human Services

श्रेणी:नलकर्म
श्रेणी:भवन इंजीनियरी
दोस्त भालुओं का सम्मेलन

thumb|left|150px|भालू मेरा साथी
thumb|320px|नई दिल्ली राजीव चौक 2012
thumb|320px|नई दिल्ली 2012
भालू मेरा साथी () एक जीवत भालू के आकार की रंगीन मूर्ति है। इसे 2001 में ईवा और क्लाऊस हेरिलट्स के द्वारा ऑस्ट्रिया के मूर्तिकार रोमन स्टौर्बल के निकट सहयोग से विकसित किया गया था। भालू की लोकिप्रयता को विश्व भर के लोगों में एक बेहतर समझ को प्रेरित करने के लिए प्रयोग किया जाता है। यह आधार के रूप में अन्य देशों की जीवन स्थितियों में शांतिपूर्ण सह-अस्तित्व औरविभिन्न संस्कृतियोंं पर विचार के लिए एक प्रतीक हैै।

इस बुिनयादी विचार से, दोस्त भालूओं का सम्मेलन () का आदर्श वाक्य: जब हम एक दूसरे को बेहतर जानेंगे, तब हम एक दूसरे को बेहतर समझेंगे, अधिक विश्वास और बेहतर सह-अस्तित्व विकिसत किया गया था।

इस आदर्श वाक्य के साथ, दोस्त भालुओं का सम्मेलन अपने विश्व दौरे पर लोगों, संस्कृतियोंं और धर्मों के बीच सिहष्णुता और समझ को विज्ञापित करता है। लगभग 140 के आसपास भालू मेरा साथी (प्रत्येक 2 मीटर लंबा) संयुक्त राष्ट्र द्वारा मान्यता प्राप्त लगभग उतने ही देशों का प्रितिनिधत्व करते हैं। 2002 में बर्लिन में अपनी पहली प्रदर्शनी के बाद अब तक दुनिया भर में 30 लाख से अिधक आगंतुक भालुओं को सरहाने में सक्षम रहे हैं।

 कला और संस्कृति 
thumb|200px|कुआलालंपुर में दोस्त भालूओं का सम्मेलन प्रदर्शनी
thumb|200px|पैरिस 2012
thumb|200px|रियो डि जेनेरो 2014
प्रत्येक भालू मेरा साथी हर देश के एक कलाकार द्वारा बनाया गया है। कला के इस दुनिया भर में अनूठे काम में, अंतरराष्ट्रीय कलाकारों की कला शैलियों का संगम प्रसन्नता का विषय है। भालुओं के विशिष्ट डिजाइन और विविधता के कारण, आगंतुक विश्वयात्रा का सा अनुभव कर सकता है।

 संदेश 
दोस्त भालुओं का सम्मेलन "हाथ में हाथ" लिए एक शांतीपूर्ण भिवष्य का प्रतीक हैं। लेकिन हर एक भालू लोगों और उनकी संस्कृति को दर्शाता है, किन्तु वर्तमान राजनीतिक प्रणाली को नहीं।

 जरूरतमंद बच्चों के लिए मदद 
भालू मेरा साथी की गितिविधयां और जरूरतमंद बच्चों के लिए मदद एक अविभाज्य इकाई हैं। भालू मेरा साथी के दान व नीलामी के माध्यम से अब तक तकरीबन 2.5 मिलियन यूरो यिूनसेफ और बच्चों की स्थानीय संस्थाओं के लिए जुटा चुके हैं।

 विश्व भ्रमण 
 2002/2003: बर्लिन
 2004: हांगकांग, इस्तांबुल, तुर्की
 2005: टोक्यो, सियोल,
 2006: सिडनी, बर्लिन, वियना
 2007: काहिरा, यरुशलम
 2008: वारसॉ, श्टुटगार्ट,प्योंगयांग
 2009: ब्युएनॉस एरीस, मोण्टेवीडियो
 2010: अस्ताना, हेलसिंकी
 2011: सोफिया, क्वालालम्पुर
 2012: नई दिल्ली, सेंट पीटर्सबर्ग, पैरिस
 2013: येकातेरिनबर्ग
 2014: रियो डि जेनेरो
 2015: हवाना, सानतिआगो
 2016: पिनांग
 2017/2018: बर्लिन
 2018: रीगा
 2019: गुआतेमाला नगर
 2020/2022: बर्लिन चिड़ियाघर

 सन्दर्भ 

 बाहरी कड़ियाँ 

 आिधका रक वेबसाइट
 आिधका रक वेबसाइट Jackie Chan: United Buddy Bears
 आिधका रक वेबसाइट Golden Bears

श्रेणी:बर्लिन
श्रेणी:आधुनिक कला
ग्लोस

thumb|230px|लातिनी भाषा की इस पांडुलिपि के किनारे पर स्पेनी भाषा में ग्लोस लिखे हैं
thumb|230px|फ़ैज़ अहमद फ़ैज़ के दो शेरों के किनारों पर अर्थ-विस्तार करते ग्लोस
ग्लोस या ग्लॉस (अंग्रेज़ी: gloss; यूनानी: γλῶσσα, ग्लोसा, अर्थ: जीह्वा) किसी लेख में किसी शब्द का अर्थ समझाने के लिए करी गई छोटी सी टिप्पणी को कहते हैं। यह अक्सर वाक्य के साथ पृष्ठ के किनारों पर या छोटे अकार के अक्षरों में शब्द के ऊपर, नीचे या साथ में लिखा होता है। ग्लोस लिखाई की भाषा में या पढ़ने वाले की मातृभाषा में हो सकता है (अगर वह लेख की मूल भाषा से अलग हो)। अक्सर धार्मिक भाषाओँ में लिखे ग्रंथों के पृष्ठों के किनारों पर शब्दों के अर्थ लिखे जाते हैं और कभी-कभी ऐसे ग्लोस पढ़ने वाले ख़ुद भविष्य में अपने लिए डाल देते हैं।

 ग्लोस और शब्दकोश 
शुरू में ग्लोस केवल पृष्ठों में भाषा समझाने के लिए लिखी गई टिप्पणियों को कहा जाता था। धीरे-धीरे ऐसी टिप्पणियों को एकत्रित कर के पुस्तकों के अंत में अलग विभाग में डाला जाने लगा। इन विभागों को 'ग्लोसरी' (glossary) कहा जाने लगा। बाद में ऐसे ही शब्दार्थों को एकत्रित करके अलग पुस्तकों में छापा गया और यह विश्व के पहले शब्दकोष बने।

 भाषाविज्ञान में 
भाषाविज्ञान में किसी भाषा के शब्द को 'ग्लोस करने' का अर्थ है उसका अर्थ संक्षिप्त रूप में किसी अन्य भाषा में समझाना।Exploring Language Structure: A Student's Guide, Thomas Payne, Thomas Edward Payne, Cambridge University Press, 2006, ISBN 978-0-521-85542-6, ... A gloss is simply a brief characterization of the meaning of a linguistic form, usually in another language. For instance, a good English gloss for the Spanish word 'comer' would be 'eat' ...

 इन्हें भी देखें 
 शब्दकोष
 भाषाविज्ञान

 सन्दर्भ 

श्रेणी:भाषा-विज्ञान
समवाक

thumb|230px|यह नक़्शा हिन्द-यूरोपी भाषा परिवार में 'केन्टम-सातेम समवाक' दर्शाता है - केसरी रंग का क्षेत्र हिन्द-यूरोपी भाषाएँ बोलता है और लाल रंग की समवाक सीमा उसे 'केन्टम' (पश्चिमी) और 'सातेम' (पूर्वी) हिस्सों में बांटती है
समवाक, समग्लोस या आइसोग्लोस (अंग्रेज़ी: isogloss) ऐसी भौगोलिक सीमा को कहते हैं जिसके पार भाषा का कोई पहलु बदल जाता हो, मसलन किसी स्वर वर्ण का उच्चारण, किसी व्यंजन वर्ण को उच्चारण करने का लहजा, इत्यादि।Glossary Of Hindi Urdu & English Linguistic Terminology , Umberto Nardella, Star Publications, 2008, ISBN 978-81-7650-329-7, ... samvak' -, isogloss ... अगर ऐसे समवाकों का समूह किसी एक ही रेखा पर पड़ता हो तो वह दो उपभाषाओं के बीच में सीमा होने का बड़ा संकेत होता है। उदाहरण के लिए एक अध्ययन में पाया गया की हिन्दी क्षेत्र के पूर्वी इलाक़ों में 'ण' का उच्चारण 'न' जैसा किया जाता है, जबकि पश्चिमी क्षेत्रों में 'न' और 'ण' में अंतर किया जाता है। इन दोनों क्षेत्रों के गाँवों का अध्ययन करने पर बीच में एक सीमा बनती है जहाँ हिन्दी भाषा के इस पहलु का समवाक है।Language in social groups, John Joseph Gumperz, Stanford University Press, 1971, ISBN 978-0-8047-0798-5, ... A preliminary survey of three village dialects in the Hindi area ... as one approaches an isogloss ... in the case of the retroflex and dental nasals /ṇ/ and /n/ ...

 केन्टम-साटेम समवाक 
हिन्द-यूरोपी भाषा परिवार में 'केन्टम-सातेम समवाक' (Centum-Satem Isogloss) मशहूर है। इस समवाक सरहद से पूर्वी हिन्द-यूरोपी भाषी इलाक़ों में (यानि संस्कृत, रूसी, फ़ारसी, हिन्दी में) बहुत से शब्दों में 'स' या 'श' की आवाज़ देखी जाती है जबकि इस से पश्चिम के क्षेत्रों में (यानि अंग्रेज़ी, जर्मन, फ़्रांसिसी में) उन्ही के सजातीय शब्दों में 'क', 'ख' या 'ग' की ध्वनि आती है। उदाहरण:
 केन्तम (लातिनी), (हे) कातोन (यूनानी), हन्ड्रेड (अंग्रेज़ी - पहले 'ख़न्ड्रेड' होता था) ⟷ सद (फ़ारसी), शत (संस्कृत), सौ (हिन्दी), सिम्त्स (लातवियाई)
 कोन (con, स्पेनी) ⟷ साथ (हिन्दी), सोयूज़ (रूसी)

 इन्हें भी देखें 
 लहजा (भाषाविज्ञान)
 सजातीय शब्द

 सन्दर्भ 

श्रेणी:भाषा-विज्ञान
भारतीय संग्रहालय

300px|right|thumb|कोलकाता का भारतीय संग्रहालय 
भारतीय संग्रहालय (Indian Museum) भारत का सर्वश्रेष्ठ संग्रहालय है। इसमें प्राचीन वस्तुओं, युद्धसामग्री, गहने, कंकाल, ममी, जीवाश्म, तथा मुगल चित्र , औषधियां, जीवन की उत्पति, प्राचीन वस्त्र, आदि का दुर्लभ संग्रह है। इसकी स्थापना डॉ नथानियल वालिक (Dr Nathaniel Wallich) नामक डेनमार्क के वनस्पतिशास्त्री ने सन् १८१४ में की थी।  यह एशिया का सबसे पुराना और भारत का सबसे बड़ा संग्रहालय है। I

 इन्हें भी देखें 
 भारतीय चित्रशालाएँ (Indian art galleries)
 चित्रशाला

 बाहरी कड़ियाँ 
 Official Website
 भारतीय संग्रहालय के 200 साल

श्रेणी:भारत में संग्रहालय
श्रेणी:कोलकाता
श्रेणी:राष्ट्रीय संग्रहालय
अखिलेश यादव

अखिलेश यादव (जन्म: 1 जुलाई 1973) एक भारतीय राजनीतिज्ञ हैं जो उत्तर प्रदेश के सबसे युवा मुख्यमंत्री रह चुके हैं। इससे पूर्व वे लगातार तीन बार सांसद भी रह चुके हैं। समाजवादी पार्टी के संस्थापक मुलायम सिंह यादव के पुत्र अखिलेश ने 2012 के उत्तर प्रदेश विधान सभा चुनाव में अपनी पार्टी का नेतृत्व किया। उनकी पार्टी को राज्य में स्पष्ट बहुमत मिलने के बाद, 15 मार्च 2012 को उन्होंने उत्तर प्रदेश के मुख्यमंत्री पद की शपथ ग्रहण की। 2022 विधान सभा चुनाव में करहल सीट से मोदी सरकार में कैबिनेट मंत्री प्रो.सत्यपाल सिंह बघेल को हराकर पहली बार विधायक बने और आजमगढ़ लोकसभा सदस्य से इस्तीफा दे दिया।

 संक्षिप्त जीवनी 
अखिलेश यादव का जन्म 1 जुलाई 1973 को इटावा जिले के सैफई गाँव में समाजवादी पार्टी के नेता मुलायम सिंह यादव की पहली पत्नी मालती देवी के यहाँ हुआ। अखिलेश मांसाहारी है। इनका विवाह डिम्पल यादव के साथ 24 नवंबर 1999 को हुआ था।

 शिक्षा 
अखिलेश ने राजस्थान मिलिट्री स्कूल धौलपुर से शिक्षा प्राप्त की

 राजनीति में भागीदारी 
अखिलेश ने मई 2009 के लोकसभा उप-चुनाव में फिरोजाबाद सीट से अपने निकटतम प्रतिद्वंद्वी बहुजन समाज पार्टी के प्रत्याशी एस०पी०एस० बघेल को 67,301 मतों से हराकर सफलता प्राप्त की। इसके अतिरिक्त वे कन्नौज से भी जीते। बाद में उन्होंने फिरोजाबाद सीट से त्यागपत्र दे दिया और कन्नौज सीट अपने पास रखी।नयी उम्मीदों का युवराज अखिलेश यादव, लेखक-अविजित सूर्यवंशी, रूपांतरण-अशोककुमार शर्मा (2012) डायमंड बुक्स, नयी दिल्ली

 मुख्यमन्त्री के रूप में
मार्च 2012 के विधान सभा चुनाव में 224 सीटें जीतकर मात्र 38 वर्ष की आयु में ही वे उत्तर प्रदेश के 33वें मुख्यमन्त्री बन गये। जुलाई 2012 में जब समाजवादी पार्टी के अध्यक्ष मुलायम सिंह यादव ने उनके कार्य की आलोचना करते हुए व्यापक सुधार का सुझाव दिया तो जनता में यह सन्देश गया कि सरकार तो उनके पिता और दोनों चाचा चला रहे हैं, अखिलेश नहीं।

उनकी सरकार को दूसरा झटका तब लगा जब एक आईएएस अधिकारी दुर्गा शक्ति नागपाल को निलम्बित करने पर चारों ओर से उनकी आलोचना हुई। जिसके परिणाम स्वरूप उन्हें नागपाल को बहाल करना पड़ा। 2013 के मुजफ्फरनगर दंगों में 43 व्यक्तियों के मारे जाने व 93 के घायल होने पर कर्फ्यू लगाना पड़ा तथा सेना ने आकर स्थिति पर काबू किया। मुस्लिम व हिन्दू के बीच हुए इस भयंकर दंगे से उनकी सरकार की बड़ी किरकिरी हुई।http://timesofindia.indiatimes.com/india/Muzaffarnagar-clashes-UP-on-edge-Akhilesh-govt-struggles-to-contain-riots/articleshow/22440056.cms

अखिलेश यादव ने अपने कार्यकाल में आगरा-लखनऊ एक्सप्रेस वे बनवाया, जो भारत का सबसे आधुनिक एक्सप्रेस वे है। यादव ने उ.प्र. में "यू.पी.100 पुलिस सेवा" और "108 एंबुलेन्स फ्री सेवा" शुरू की। उनके कार्यकाल में लखनऊ मैट्रो रेल, लखनऊ इंटरनेशनल क्रिकेट स्टेडियम, जनेश्वर मिश्र पार्क (एशिया का सबसे बड़ा पार्क), जयप्रकाश नारायण इंटरनेशनल सेंटर, लखनऊ- बलिया समाजवादी पूर्वांचल एक्सप्रेसवे 2 । इन्होनें कार्यकाल में प्रदेश में युवाओ को बड़ी मात्रा में लैपटाॅप वितरण किये गये। 2022 में करहल विधान सभा से चुनाव लड़े, जीत कर पहली बार विधान सभा पहुंचे, और वर्तमान में उत्तर प्रदेश विधान सभा में नेता प्रतिपक्ष है।

 इन्हें भी देखें 
 मुलायम सिंह यादव
 समाजवादी पार्टी

 सन्दर्भ 

 बाहरी कड़ियाँ 
 समाजवादी पार्टी की आधिकारिक वेबसाइट

श्रेणी:1973 में जन्मे लोग
श्रेणी:जीवित लोग
श्रेणी:उत्तर प्रदेश के मुख्यमंत्री
श्रेणी:१३वीं लोक सभा के सदस्य
श्रेणी:१४वीं लोक सभा के सदस्य
श्रेणी:१५वीं लोकसभा के सदस्य
श्रेणी:समाजवादी पार्टी के राजनीतिज्ञ
दोंगतिंग झील

thumb|220px|दोंगतिंग झील और उसके आसपास का नक़्शा
दोंगतिंग झील (चीनी: 洞庭湖, दोंगतिंग हू; अंग्रेज़ी: Dongting Lake) चीन के पूर्वोत्तरी हूनान प्रान्त में एक बड़ी लेकिन कम गहराई वाली झील है। यह यांग्त्से नदी की द्रोणी में स्थित है इसलिए इसका अकार मौसमों के साथ बढ़ता-घटता है। आमतौर पर इसका क्षेत्रफल २,८२० किमी२ होता है जो बाढ़ के मौसम में बढ़कर २०,००० किमी२ तक पहुँच जाता है। हूनान और हूबेई प्रान्तों का नाम इसी झील पर पड़ा है: 'हूनान' का मतलब 'झील से उत्तर' है और 'हूबेई' का 'झील से दक्षिण' है। चीनी सभ्यता में इस झील का ऐतिहासिक महत्व है क्योंकि यहीं सबसे पहले 'अज़दहा (ड्रैगन) नौकाओं' की दौड़ लगा करती थी।Beyond the great wave , James King, Peter Lang, 2010, ISBN 978-3-0343-0317-0, ... As a result, the Dongting Lake area south of the Yangtze eventually became the river's main flood basin. At that time, Dongting was the largest lake in China and received the name Eight Hundred Li Dongting. Dragonboat racing is reputed to have begun on the eastern shores of the lake ...

 इन्हें भी देखें 
 यांग्त्से नदी
 हूनान
 हूबेई

 सन्दर्भ 

श्रेणी:चीन की झीलें
श्रेणी:हूबेई
श्रेणी:हूनान
नेत्रोद

300px|right|thumb|मानवनेत्र का योजनात्मक चित्र
नेत्रोद (Aqueous Humour) एक तरल पदार्थ है, जो आँख के अग्रखंड (anterior segment) में भरा रहता है। यह रक्तनालिकाओं से निकल कर लेंस को चारों ओर से आच्छादित रखता हुआ, पुतली द्वारा होकर अग्रखंड में आता है और फिर अग्रखंड के कोण से इसका बहिष्करण रक्त में होता रहता है। नेत्र के अंदर यह एक विशेष दबाव (20, 25 मिमी. पारद) पर रहता है और इस प्रकार यह आँख की गोलाकार आकृति को स्थायी रूप में रखने में सहायता करता है। साथ ही आँख के उन आंतरिक अंगों को जिनमें रक्त नलिकाएँ नहीं जातीं, जैसे लैंस, कारनिआ आदि को, यह पोषण पहुँचाता है तथा उनके मल पदार्थ को निकालने में सहायता करता है। यह आवश्यक है कि सदैव नए नेत्रोद का निस्सरण होता रहे और अग्रखंड के कोण से बाहर निकलता रहे। यदि किसी कारणवश नेत्रोद का निर्माण अधिक मात्रा में हो, अथवा उत्सर्ग में बाधा पड़े, तो नेत्रांतरिक दबाव (intraocular pressure) अधिक हो जाता है, जिससे एक बीमारी ग्लॉकोमा (glauacoma) हो जाती है।

 बाहरी कड़ियाँ 

श्रेणी:मानव आँख शारीरिकी
चार्ली बिट् माइ फिंगर

thumb|right|200px|वीडियो क्लिप का एक दृश्य।
चार्ली बिट् माइ फिंगर - अगेन! () २००७ में यूट्यूब पर अपलोड किया गया एक वीडियो है जो यूट्यूब के दस सर्वाधिक देखे गए वीडियो में से एक है।YouTube's top five most-watched videos  द टॅलिग्राफ़  ११ मार्च २०११ तक यह वीडियों ४२,८६,९२,८९१ लोगों द्वारा देखा जा चुका है। इस क्लिप में दो अंग्रेज़ बच्चों को दिखाया गया है जो भाई हैं। छोटा भाई चार्ली अपने बड़े भाई की उंगली काटने लगता है जब बड़ा भाई हैरी अपनी उंगली अपने छोटे भाई के मुख में डालता है। इस वीडियो को इन बच्चों के पिता द्वारा २२ मई २००७ में यूट्यूब पर अपलोड किया गया था। इस वीडियो क्ल्पि की अवधि ५६ सॅकिण्ड है।

 सन्दर्भ 

 बाहरी कड़ियाँ 
 मूल वीडियो यूट्यूब पर।

श्रेणी:वायरल वीडियो
श्रेणी:यूट्यूब वीडियो
चू युआन

thumb|230px|चू युआन
चू युआन (चीनी: 屈原, अंग्रेज़ी: Qu Yuan; जन्म: ३३९ ईसापूर्व; देहांत: २७८ ईसापूर्व) चीन के झगड़ते राज्यों के काल के एक प्रसिद्ध कवि थे। वह अपने 'चू-त्सि' (楚辭, Chu Ci) नामक कविता संग्रह के लिए मशहूर हैं ('चू-त्सि' का अर्थ 'दक्षिण के गीत' है)। उनके जीवन के बारे में बहुत कम तथ्य ज्ञात हैं और कुछ विद्वानों ने इस बात पर भी शक़ जतलाया है कि पूरा 'चू-त्सि' संग्रह वास्तव में उन्ही का लिखा हुआ है। फिर भी इस संग्रह की सबसे लोकप्रिय कविता, 'ली साओ' (離騷, Li Sao) को लगभग सभी उन्ही की कृति मानते हैं। उनके जीवन के बारे में कुछ सीमित जानकारी सीमा चियान के महान इतिहासकार के अभिलेख नामक इतिहास-ग्रन्थ से आधुनिक युग तक पहुँची है, हालाँकि उसके कुछ तथ्य एक-दूसरे से टकराते हैं।How to read Chinese poetry: a guided anthology, Zong-qi Cai, Columbia University Press, 2008, ISBN 978-0-231-13941-0, ... Much of what we know about Qu Yuan is subject to controversy ...

 जीवनी 
महान इतिहासकार के अभिलेख में सीमा चियान ने दर्ज किया है कि किसी ज़माने में चू युआन चू राज्य के राजघराने के सदस्य थे और राजा हुआई के दरबार में मंत्री थे। वे पंडित थे और राजनीति व कूटनीति में निपुण थे। पहले तो राजा का उनपर बहुत भरोसा था लेकिन चू युआन से जलने वालों ने उनके खिलाफ़ षड्यंत्र रचा जिस से राजा ने भड़ककर उनपर विशवास करना बंद कर दिया। राजा की मृत्यु के बाद, चिंगशिआंग नामक राजा गद्दी पर आया जिसने चू युआन को देश-निकाला ही दे डाला। वे कुछ सालों तक दुखी दर-दर भटके। लोक-मान्यता के अनुसार इस दौरान वे अक्सर हूबेई प्रान्त के ज़िगुई ज़िले के शियांगलूपिंग बस्ती के पास एक पहाड़ में बने कुँए के पानी में अपनी उदास शक्ल देखा करते थे और वहाँ ऐसे ही एक कुँए को वही कुआँ माना जाता है, जिस से उसका नाम ही 'चेहरे दिखाने वाला कुआँ' पड़ा हुआ है। २७८ ईसापूर्व में उन्हें अपने देश 'चू' की राजधानी यिंग (郢, Ying) शहर पर चिन राज्य का क़ब्ज़ा हो जाने की खबर पहुँची। उन्होंने 'आइ यिंग' (Lament for Ying, 哀郢, अर्थ: यिंग के लिए विलाप) नामक कविता लिखी और मिलुओ नदी में डूबकर ख़ुदकुशी कर ली।Defining Chu: image and reality in ancient China , John S. Major, University of Hawaii Press, 2004, ISBN 978-0-8248-2905-6Rough guide to China, David Leffman, Simon Lewis, Jeremy Atiyah, Rough Guides, 2003, ISBN 978-1-84353-019-0, ... Hearing of the imminent invasion, Qu picked up a heavy stone and drowned himself in the nearby Miluo River rather than see the state he loved conquered. Distraught locals raced to save him in their boats, but were too late ...

 इन्हें भी देखें 
 चू-त्सि
 सोंग यु
 चू राज्य (प्राचीन चीन)
 झगड़ते राज्यों के काल
 महान इतिहासकार के अभिलेख

 सन्दर्भ 

श्रेणी:चीन का इतिहास
श्रेणी:चीनी भाषा के कवि
श्रेणी:चीनी भाषा के साहित्यकार
चू राज्य (प्राचीन चीन)

thumb|230px|चू (Chu) राज्य झगड़ते राज्यों के काल के सात मुख्य राज्यों में से एक था (हरे रंग में)
चू राज्य (चीनी भाषा: 楚國, चू गुओ; अंग्रेज़ी: Chu) प्राचीन चीन के झोऊ राजवंश के दौरान एक रियासत थी। यह लगभग १०३० ईसापूर्व से २२३ ईसापूर्व तक चला। इस राज्य का नाम पहले जिंग (荆, Jing) था, फिर जिंगचू (荆楚, Jingchu) हुआ और अंत में केवल चू नाम रहा। अपने चरम पर इस राज्य में एक विशाल क्षेत्रफल शामिल था, जिसमें आधुनिक हूबेई और हूनान प्रान्त के पूर्ण इलाक़े और चोंगचिंग, गुइझोऊ, हेनान, जिआंगशी, जिआंगसू, झेजियांग और शंघाई के भी भाग शामिल थे। इसकी राजधानी पहले दानयांग (丹阳, Danyang) था लेकिन फिर यिंग (郢, Ying) बन गया। २२५ ईपू में झगड़ते राज्यों के काल के आख़िरी सालों में पड़ोसी चिन राज्य ने उसपर क़ब्ज़ा कर लिया। यही बड़ा राज्य आगे चलकर चिन राजवंश का आधार बन गया जिसने पूरे चीन को अपने राज्य में संगठित किया।Autocratic tradition and Chinese politics , Zhengyuan Fu, Cambridge University Press, 1993, ISBN 978-0-521-44228-2

 संस्कृति और विद्रोह 
शुरू में चू की संस्कृति अन्य झोऊ राज्यों से मिलती थी, लेकिन दक्षिणी जातियों को अपने क्षेत्र में सम्मिलित करने के कारण इसकी संस्कृति उत्तरी चीनी राज्यों से भिन्न हो गई। चू के लोग कई नस्लों में बंटे हुए थे लेकिन उन सब में कुछ सामान धारणाएँ थीं, जिनमें प्रकृति का आदर, दिव्य-शक्तियों में आस्था, अपनी भिन्न संस्कृति से लगाव और चू राजघराने से वफ़ादारी शामिल थीं। उस युग के प्रसिद्ध चू कवि चू युआन ने चू की इस निराली संस्कृति को अपने चू त्सि (楚辭, Chu Ci) नामक कविता-संग्रह में व्यक्त किया। २२५ ईपू में चिन राज्य ने चू पर क़ब्ज़ा तो कर लिया लेकिन चू के लोग उन्हें नफ़रत से देखते थे। ऊपर से चिन सरकार ने ज़बरदस्ती चू के कुछ लोगों को महान चीनी दीवार के निर्माण में भी मज़दूर बनाया जहाँ वह भीहड़ इलाक़ों में काम करने और मरने को मजबूर हो गए। इस से चिन के विरुद्ध और भी घृणा फैली। उस समय की एक कहावत चीन में मशहूर है कि यह नफ़रत इतनी गहरी थी कि 'अगर चू के तीन परिवार भी बच गए, तो चिन को तबाह कर देंगे' (楚雖三戶, 亡秦必楚, चू सुई सान हु, वांग चिन बिचु)।A Thousand Pieces of Gold: Growing Up Through China's Proverbs, Adeline Yen Mah, HarperCollins, 2003, ISBN 978-0-06-000641-9, ... Ever since the last King of Chu was taken into captivity by Qin's First Emperor, the people of Chu have mourned him. It has been said, 'Chu sui san hu, wang Qin bi Chu,' even if there are but three families left in Chu, the Qin empire will be toppled by someone from Chu ... चू के किसानों और अन्य समुदायों में बहुत से विद्रोह भड़कते रहे लेकिन चिन सबको कुचलने में सफल हो गया। चिन विजई तो रहा लेकिन आगे चलकर पश्चिमी हान राजवंश के काल में चीन की संस्कृति पर चू के गहरे प्रभाव स्वीकृत हो गए और पूरी चीनी सभ्यता में फैल गए।

 इन्हें भी देखें 
 झोऊ राजवंश
 झगड़ते राज्यों का काल
 चिन राज्य (प्राचीन चीन)
 चिन राजवंश

 सन्दर्भ 

श्रेणी:चीन के राजवंश
श्रेणी:प्राचीन चीन के राज्य
श्रेणी:चीन का इतिहास
चू-त्सि

thumb|230px|सन् २००७ में बना यह चित्र 'चू त्सि' के 'दिव्य प्रश्न' (天問, तियान वेन) नामक विभाग से प्रेरित है
चू त्सि (चीनी: 楚辭, अंग्रेज़ी: Chu Ci), जिसे दक्षिण के गीत और चू के गीत भी कहा जाता है, एक चीनी भाषा का कविता-संग्रह है जिसकी रचना पारंपरिक रूप से चीनी इतिहास के झगड़ते राज्यों के काल में चू युआन (屈原, Qu Yuan) और सोंग यु (宋玉, Song Yu) द्वारा (३०० से २०० ईसापूर्व में) की गई मानी जाती है, हालाँकि इसकी कुछ कवितायेँ शायद बाद के हान राजवंश काल में लिखी जाकर इसमें सम्मिलित हो गईं। इसमें १७ मुख्य विभाग हैं।How to read Chinese poetry: a guided anthology, Zong-qi Cai, Columbia University Press, 2008, ISBN 978-0-231-13941-0, ... Much of what we know about Qu Yuan is subject to controversy ... इस संग्रह में उस समय के दक्षिणी चीन के चू राज्य की भिन्न संस्कृति झलकती है, जो बाक़ी चीन से अलग थी।

 इन्हें भी देखें 
 चू युआन
 सोंग यु
 चू राज्य (प्राचीन चीन)
 झगड़ते राज्यों के काल

 सन्दर्भ 

श्रेणी:चीन का इतिहास
श्रेणी:चीनी भाषा की कवितायें
हान ग्रंथ

thumb|230px|मिंग राजवंश के दौरान छपी 'हान की किताब' की एक प्रति
हान ग्रंथ, हान की किताब, हान शू या पूर्वकालीन हान राजवंश का इतिहास (चीनी: 前漢書, चिआन हानशू; अंग्रेज़ी: Book of Han) २०६ ईसापूर्व से २५ ईसवी तक पश्चिमी हान राजवंश के दौर के चीनी इतिहास के बारे में एक इतिहास-ग्रन्थ है। इसे बान बियाओ (班彪, Ban Biao), बान गू (班固, Ban Gu) और बान झाओ (班昭, Ban Zhao) नामक इतिहासकारों ने लिखा और यह सन् १११ ईसवी में पूरा हुआ।Notable women of China: Shang dynasty to the early twentieth centuryEast gate book , Barbara Bennett Peterson, M.E. Sharpe, 2000, ISBN 978-0-7656-0504-7, ... Ban Jieyu's nephew, Ban Biao, became a noted historian who began the Han shu (History of the Han Dynasty). This famous book would later be supplemented by Ban Biao's son, Ban Gu, and it was completed by his daughter, Ban Zhao ... इसका बाद पूर्वी हान राजवंश के २५ ई से २२० ई तक के काल के बारे में भी पाँचवी सदी में फ़ान ये (范曄, Fan Ye) नामक इतिहासकार ने 'उत्तरकालीन हान का इतिहास' के नाम से एक अलग ग्रन्थ पूरा किया था। 'हान की किताब' के लेखकों ने सीमा चियान के मशहूर 'महान इतिहासकार के अभिलेख' नामक ग्रन्थ से प्रेरणा लेकर उस से आगे के इतिहास को दर्ज करने की कोशिश की थी।Sources of Chinese tradition, Volume 1 , William Theodore De Bary, Irene Bloom, Wing-tsit Chan, Joseph Adler, Richard John Lufrano, Columbia University Press, 2000, ISBN 978-0-231-10939-0, ... It was apparently Ban Biao's intention only to continue the writing of history from the point at which Sima Qian had stopped. But Ban Gu conceived the idea of one unified work covering the entire Former Han period ... 'हान की किताब' इसलिए भी उल्लेखनीय है क्योंकि इसमें जापान का इतिहास में सबसे पुराना लिखित ज़िक्र मिलता है। इसमें चीन के भारत के साथ संबंधों का भी छोटा-सा ज़िक्र मिलता है।A history of Sino-Indian relations: 1st century AD to 7th century AD: movement of peoples and ideas between India and China from Kasyapa Matanga to Yi Jing, Yukteshwar Kumar, APH Publishing, 2005, ISBN 978-81-7648-798-6, ... In the Book of Han we also find some evidence of the material exchange between the two nations. The 'Dili Zhi' of the Book of Han has mentioned about the southern part of India ...

 इन्हें भी देखें 
 पश्चिमी हान राजवंश
 महान इतिहासकार के अभिलेख
 चीन का इतिहास

 सन्दर्भ 

श्रेणी:चीन का इतिहास
श्रेणी:चीन के इतिहास-ग्रन्थ
मिलुओ नदी

thumb|230px|दोंगतिंग झील का जलसम्भर क्षेत्र जिसमें मिलुओ नदी ऊपर-दाएँ की तरफ़ गाढ़े ख़ाकी रंग के क्षेत्र में देखी जा सकती है
मिलुओ नदी (चीनी: 汨羅江, मिलुओजिआंग; अंग्रेज़ी: Miluo River) चीन के हूनान और जिआंगशी प्रान्तों में चलने वाली एक नदी है। यह लगभग ४०० किमी लम्बी नदी जियांगशी प्रान्त के शियुशुई ज़िले (修水县, Xiushui) में शुरू होकर हूनान प्रान्त की पिंगजियांग ज़िले (平江, Pingjiang) से गुज़रती है और फिर प्रसिद्ध दोंगतिंग झील में बह जाती है। इस नदी के ऊपरी विस्तार में वास्तव में दो नदियाँ - मि और लुओ - संगम करती हैं, जिनका नाम जोड़कर इस नदी का नाम 'मिलुओ' पड़ा।

 चू युआन 
सन् २७८ ईसापूर्व में चीनी इतिहास के झगड़ते राज्यों के काल में चू राज्य के सुप्रसिद्ध कवि चू युआन के उस समय के भ्रष्टाचार और चू राजधानी पर दुश्मन चिन राज्य का क़ब्ज़ा होने की वजह से इस नदी में डूबकर ख़ुदकुशी कर ली थी।Rough guide to China, David Leffman, Simon Lewis, Jeremy Atiyah, Rough Guides, 2003, ISBN 978-1-84353-019-0, ... Hearing of the imminent invasion, Qu picked up a heavy stone and drowned himself in the nearby Miluo River rather than see the state he loved conquered. Distraught locals raced to save him in their boats, but were too late ...

 इन्हें भी देखें 
 दोंगतिंग झील
 चू युआन

 सन्दर्भ 

श्रेणी:चीन की नदियाँ
श्रेणी:हूनान
श्रेणी:जिआंगशी
नानचांग

thumb|230px|नानचांग शहर के बायी चौक का नज़ारा
नानचांग (南昌, Nanchang) दक्षिणी-पूर्वी चीन के जिआंगशी प्रांत की राजधानी है। यह उस प्रांत के उत्तर-केन्द्रीय भाग में जिउलिंग पहाड़ों से पश्चिम में और पोयांग झील से पूर्व में स्थित है। नानचांग अपने सौंदर्य, इतिहास और सांस्कृतिक स्थलों के लिए प्रसिद्ध है। सन् २०१० की जनगणना में नानचांग की आबादी ५०,४२,५६५ थी। नानचांग एक चहल-पहल वाला व्यापारिक केंद्र है।Let's Go China, Shelley Jiang, Shelley Cheung, Macmillan, 2004, ISBN 978-0-312-32005-8, ... Seventy kilometers south of Lake Poyang, on the Gan River between Shanghai and Changsha, the capital of Jiangxi province is a busy trade and commerce center. Its hotels are filled with businessmen making deals ...

 इन्हें भी देखें 
 जिआंगशी

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जिआंगशी
मॉनमाउथ टाउन काउंसिल

right|thumb|210px|परिषद शायर हॉल में मिलती है
मॉनमाउथ टाउन काउंसिल (, ) परंपरागत काउंटी नगर मॉनमाउथ, वेल्स, यूनाइटेड किंगडम की निगम परिषद है। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। परिषद के कार्यालय शायर हॉल में स्थित हैं, एक प्रथम ग्रेड सूचीबद्ध इमारत जिसका स्वामित्व मॉनमाउथशायर काउंटी काउंसिल के पास है। परिषद का प्रमुख महापौर होता है। वर्तमान समय में महापौर का स्थान गैरी ब्राइट के पास है तथा उप महापौर हैं टॅरी क्रिस्टोफर, दोनों ही 9 मई 2011 को हुई परिषद की वार्षिक आम सभा में चुनें गए थे।

 इतिहास 
विलियम विजयी के शासन में मॉनमाउथ में क्षेत्र और इसके संसाधनों को नियंत्रित करने के लिए एक किला बनाया गया था। मध्ययुगीन समय में किले और बेनेडिक्टिन प्रायरी के अलावा शहर में ब्र्ज़सिस का पद भी था। ब्र्ज़सिस का बाजार में व्यापार पर अनन्य नियंत्रण था। इस बाजार पर एकाधिकार के कारण एक स्थानीय सरकारी संगठन का उदय हुआ, जिसने बाद में परिषद का रूप ले लिया।

 महापौर 
मॉनमाउथ के मेयर परिषद के प्रधान की उपाधि है। निवर्तमान महापौर गैरी ब्राइट हैं, जो परिषद की 9 मई 2011 को हुई वार्षिक आम सभा में सर्वसम्मति से चुने गए थे। टॅरी क्रिस्टोफर परिषद के उप महापौर हैं।

 परिषद के सदस्य 
मॉनमाउथ में कुल चार वार्ड हैं। शहर चार काउंटी पार्षदों को इन वार्डो से मॉनमाउथशायर काउंटी काउंसिल के लिए चुनता हैं। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। ड्राईब्रिज को छोड़कर प्रत्येक वार्ड के परिषद में चार प्रतिनिधि होते हैं, ड्राईब्रिज के परिषद में तीन सदस्य हैं।

 सन्दर्भ 

 बाहरी कड़ियाँ 
 

श्रेणी:मॉनमाउथ
मोबी

रिचर्ड मेलविले हॉल (, जन्म ११ सितंबर १९६५) या जिन्हें उनके मंच के नाम मोबी से जाना जाता है, एक अमरीकी संगीतकार, डीजे और छायाचित्रकार है। उन्हें लोकप्रियता १९९० की शुरुआत में अपने इलेक्ट्रोनिक डांस म्युज़िक कार्य के चलते मिली जो टेक्नो और ब्रेकबिट हार्डकोर प्रकार का मिश्रण था। परन्तु उनके पांचवे स्टूडियो अल्बम प्ले ने उन्हें बड़ी प्रसिद्धी दिलाई जो इलेक्ट्रोनिका और हाउस से प्रभावित संगीत का परिणाम था और इसके चलते उन्होंने राष्ट्रीय प्रसिद्धी भी अर्जित की। इसकी विश्वभर में १० मिलियन प्रतियाँ बिकी।

 बाहरी कड़ियाँ 
 
 

श्रेणी:गायक
श्रेणी:जीवित लोग
श्रेणी:1965 में जन्मे लोग
चांगशा

thumb|230px|चांगशा शहर के कुछ नज़ारे
चांगशा (长沙, Changsha) दक्षिणी-मध्य चीन के हूनान प्रांत की राजधानी है। यह शिआंग नदी पर स्थित है जो यांग्त्से नदी की एक शाखा है। सन् २०१० की जनगणना में चांगशा की आबादी ७०,४४,११८ थी। यह शहर चिन राजवंश (२२१-२०७ ईसापूर्व) के ज़माने से महत्वपूर्ण है और एक मुख्य व्यापारिक केंद्र हुआ करता था। सन् १६६४ ईसवी में चिंग राजवंश के काल में यह हूनान प्रान्त की राजधानी बना और चावल की एक मुख्य मंडी यहाँ स्थित थी। द्वितीय विश्वयुद्ध में जापानी फ़ौजों के इसपर कुछ देर के लिए क़ब्ज़ा कर लिया था और शहर बहुत तहस-नहस हुआ। वर्तमान काल में यह उद्योग और व्यापार का बड़ा केंद्र है और यहाँ एक मुख्य बंदरगाह भी है। जनवादी गणतंत्र चीन के संस्थापक माओ ज़ेदोंग का साम्यवाद (कोम्युनिज़म) में परिवर्तन यहीं हुआ था।Let's Go China, Shelley Jiang, Shelley Cheung, Macmillan, 2004, ISBN 978-0-312-32005-8

 इन्हें भी देखें 
 शिआंग नदी
 हूनान

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:हूनान
शिआंग नदी

thumb|230px|दोंगतिंग झील का जलसम्भर क्षेत्र जिसमें शिआंग नदी नीचे-दाएँ की तरफ़ गाढ़े पीले रंग के क्षेत्र में देखी जा सकती है
शिआंग नदी (चीनी: 湘江, शिआंगजिआंग; अंग्रेज़ी: Xiang River) दक्षिणी चीन के हूनान और गुआंगशी प्रान्तों में चलने वाली एक नदी है जो यांग्त्से नदी की एक प्रमुख उपनदी भी है। यह ८५६ किमी लम्बी है जिसमें से ६७० किमी हूनान प्रान्त में पड़ते हैं। यह नदी गुआंगशी प्रान्त के हाईयांग पर्वत (海陽山, Haiyang Mountain) से शुरू होती है। यह ली नदी (漓江, Li River) से लिंगचू नहर (灵渠, Lingqu Canal) द्वारा जुड़ी हुई है। हूनान प्रान्त की राजधानी चांगशा इसी नदी के किनारे बसी हुई है।

 नदी की देवियाँ 
शिआंग नदी के बारे में यह मान्यता है कि इसकी रक्षा एहुआंग (娥皇, Ehuang) और नुयिंग (女英, Nüying) नामक दो देवियाँ करती हैं। कहा जाता है कि यह चीनी इतिहास के तीन अधिपति और पाँच सम्राट काल के पौराणिक राजा शुन (舜, Shun) की पत्नियाँ थीं। जब राजा की मृत्यु हुई तो दुख से बेहाल होकर उन्होंने इस नदी में आत्महत्या कर ली। शिआंग नदी पर दाग़दार बांस उगता है जिनके दाग़ों को इन देवियों के आंसू कहा जाता है। झगड़ते राज्यों के काल में चू राज्य के लोग इन देवियों को पूजते थे और सुप्रसिद्ध कवि चू युआन ने इन पूजाओं में गाए जाने वाले भजनों को अपनी 'शिआंग देवियाँ' (湘夫人, Xiang Ladies) नामक कविता में हमेशा के लिए अमर कर दिया।Poetry and Painting in Song China: The Subtle Art of Dissent, Alfreda Murck, Harvard Univ Asia Center, 2002, ISBN 978-0-674-00782-6, ... along the Xiang River or of mottled bamboo that was said to be stained with the tears of the disconsolate women ...

 इन्हें भी देखें 
 हूनान
 चू युआन
 ली नदी (गुआंगशी प्रान्त)

 सन्दर्भ 

श्रेणी:चीन की नदियाँ
श्रेणी:हूनान
शाओशान

thumb|230px|माओ ज़ेदोंग का जन्मस्थान
शाओशान (韶山, Shaoshan) चीन के हूनान प्रान्त के शिआंगतान (湘潭, Xiangtan) क्षेत्र में ज़िले के प्रशासनिक दर्जे वाला एक शहर है, जो जनवादी गणतंत्र चीन के संस्थापक माओ ज़ेदोंग का जन्मस्थान होने के लिए प्रसिद्ध है। चीन में जब १९४० के दशक में साम्यवादी क्रान्ति (कोम्युनिस्ट क्रांति) चल रही थी तो यह शहर साम्यवादी गुट का एक महत्वपूर्ण गढ़ था। सन् २०१० की जनगणना में शाओशान की आबादी लगभग १,००,००० थी जिनमें से १६,००० किसान थे। यह शहर हूनान की राजधानी, चांगशा, से लगभग ९० किमी दक्षिण पश्चिम पर स्थित है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... Mao Zedong's birthplace, the hamlet of SHAOSHAN (韶山, sháoshān), lies 90km to the southwest of Changsha, a fine day-trip from the provincial capital through the Hunanese countryside ...

 इन्हें भी देखें 
 माओ ज़ेदोंग
 हूनान

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:हूनान
मानव कार्यिकी

अंगूठाकार|मानव हृदय
स्वस्थ मानव, उसके अंगों तथा कोशिकाओं के यांत्रिक, भौतिक, जैवविद्युत, तथा जैवरासायनिक कार्यों का वैज्ञानिक अध्ययन 'मानव कार्यिकी' (Human physiology) कहलाता है। 

 इन्हें भी देखें 
 मानव शारीरिकी (ह्यूमन एनाटॉमी)
 समस्थापन (Homeostatis)
 अंग तंत्र (organ system)

 बाहरी कड़ियाँ
पॉल वॅस्ले

पॉल थॉमस वॅशिलॅव्सकी () (जन्म: जुलाई 23, 1982) पोलिश-अमेरिकी अभिनेता हैं, जो मुख्यतः सीडब्ल्यू टेलीविजन नेटवर्क के अलौकिक-किशोर ड्रामा टीवी श्रृंखला द वैंपायर्स डायरीज़ में निभाई गई अपनी स्टेफ़न सॅल्वाटोर और एबीसी फैमिली की लघु श्रृंखला फॉल्न में एरन कॉर्बेट की भूमिकाओं के लिए प्रसिद्ध हैं।

 प्रारंभिक जीवन 
वॅस्ले का जन्म न्यू ब्रुंस्विक, न्यू जर्सी में पोलिश मूल के माता-पिता एग्निएस्का और तोमश वॅशिलॅव्सकी के घर हुआ, तथा इनका पालन-पोषण न्यू जर्सी की मार्लबरो टाउनशिप में हुआ। इनकी एक बड़ी बहन, मोनिका और दो ​​छोटी बहनें, जूलिया और लिआ भी हैं। अंग्रेज़ी के अलावा, यह पोलिश भी जानते हैं, यह कौशल इन्हें 16 वर्ष की आयु तक, हर साल के अपने पोलैंड में बिताए गए अपने चार महीनों के कारण आया है।

 व्यक्तिगत जीवन 
इन्हें आइस हॉकी और स्नोबोर्डिंग खेलने में आनंद आता है। वॅस्ले ने निर्देशन और लेखन में भी रुचि व्यक्त की है। वॅस्ले ने अपनी लंबे समय की प्रेमिका और प्रीटी लिटिल लायर्स की अभिनेत्री टोर्री डी-वॅठो से अप्रैल 2011 में शादी करी थी।

 सन्दर्भ 

 बाहरी कड़ियाँ 
 

श्रेणी:जीवित लोग
श्रेणी:न्यू जर्सी के अभिनेता
श्रेणी:अमेरिकी टेलिविज़न अभिनेता
श्रेणी:पोलिश मूल के अमेरिकी लोग
श्रेणी:1982 में जन्मे लोग
चांगचून

thumb|230px|चांगचून शहर के नज़ारे
चांगचून (चीनी: 长春, अंग्रेज़ी: Changchun, मान्छु: ᠴᠠᠩ ᠴᡠᠨ) पूर्वोत्तरी चीन में मंचूरिया क्षेत्र के जीलिन प्रान्त की राजधानी और सबसे बड़ा शहर है। यह एक उप-प्रांत का दर्जा रखने वाला शहर है। सन् २०१० की जनगणना में चांगचून की जनसँख्या ७६,७७,०८९ थी, जिनमें से ३३,४१,७०० इसके पक्की-आबादी वाले क्षेत्र में बसे हुए थे। जुरचेन भाषा में 'चांग चून' का मतलब 'लम्बा चश्मा' होता है।

 विवरण 
सन् १८०० में चिंग राजवंश के सम्राट जियाचिंग (嘉慶帝, Jiaqing) ने यितोंग नदी के पूर्वी किनारे पर एक छोटे से गाँव का नाम 'चांगचून तिंग' रखा। मई १८९८ में रूसी साम्राज्य के कारीगरों ने हारबिन से लूशुन (旅顺, Lüshun) तक रेल की पटरियाँ डालीं और चांगचून में 'कुआनचेंग' नाम का एक नया रेल स्टेशन बना। १९०४-१९०५ के रूसी-जापानी युद्ध में रूस की हार हुई और कुआनचेंग इस पटरी का आख़री रूसी पड़ाव बन गया। उस से आगे एक नया जापानी 'चांगचून' स्टेशन बनाया गया। १९३२ में जापानी समर्थन के साथ मंचूरिया में चीन से अलग एक आज़ाद मंचूकुओ (Manchukuo) देश घोषित किया गया जिसकी राजधानी चांगचून को बनाया गया। इसका नाम 'शिनजिंग' (新京, Hsinjing) रखा गया जिसका मतलब 'नई राजधानी' था। शहर का इस दौरान बहुत विस्तार किया गया और नियमित ढंग से बड़े चौक, चौड़ी सड़कें और इमारतें बनाई गईं। १९३४ से १९४४ के काल में शहर की आबादी १,४१,७१२ से छह गुना बढ़कर ८,६३,६०७ हो गई। द्वितीय विश्वयुद्ध के अंत में १९४५ में सोवियत संघ की लाल सेना ने चांगचून पर क़ब्ज़ा कर लिया। १९४६ में सोवियत फ़ौजें यहाँ से लौट गईं और १९४८ में माओ ज़ेदोंग के चीनी साम्यवादियों ने ५ माह के घेराव के बाद इसपर नियंत्रण कर लिया। जब शहर घिरा हुआ था तो अनुमानित १ से ३ लाख लोगों की भुखमरी से जाने गई। १९५४ में जनवादी गणतंत्र चीन की सरकार ने इसे जीलिन प्रान्त की राजधानी बना दिया।Rough guide to China, David Leffman, Simon Lewis, Jeremy Atiyah, Rough Guides, 2003, ISBN 978-1-84353-019-0, ... Changchun, the provincial capital, an agreeable, well-planned place, with straight boulevards and squares throughout ...

मंचूरिया के बाक़ी भागों की तरह यहाँ भयंकर सर्दी पड़ती है और जनवरी का औसत तापमान −१५.१ °सेंटीग्रेड है। इतनी सर्दी के बावजूद ठण्ड के मौसम में वातावरण अधिकतर शुष्क रहता है। गर्मियों में जुलाई का औसत तापमान २३.१ °सेंटीग्रेड होता है और पूर्वी एशियाई मोनसून की बारिशें पड़ती हैं।

 इन्हें भी देखें 
 जीलिन
 मान्छु लोग

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जीलिन
श्रेणी:मंचूरिया
अग्रहरि

अग्रहरि या अग्रहरी एक भारतीय उपनाम हैं। यह उपनाम "वैश्य बनिया"पोद्दार समुदाय द्वारा इस्तेमाल किया जाता हैं जो अपने आप को पौराणिक सूर्यवंशी सम्राट महाराजा अग्रसेन (४२५० ई.पू. से ६३७ ईसवी) के वंशज मानते हैं।

 इन्हें भी देखें
 अग्रहरि सिख
 अग्रवाल
 बनिया
 वैश्य

 सन्दर्भ 

श्रेणी:भारतीय उपनाम
श्रेणी:भारत की मानव जातियाँ
श्रेणी:भारतीय उप जातियाँ
श्रेणी:भारतीय उपनाम
श्रेणी:जाति
चांगबाई पर्वत

thumb|230px|तिआन ची ज्वालामुखीय झील
चांगबाई पर्वत शृंखला (Changbai Mountains) या जांगबाएक पर्वत शृंखला (Jangbaek Mountains) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है। यह चीन को रूस के प्रिमोर्स्की क्राय प्रान्त से भी अलग करते हैं। इन्हें रूस में वोस्तोचनो-मान्चझ़ुर्स्कीए शृंखला (Vostochno-Manchzhurskie gory) कहते हैं। इस शृंखला का सबसे ऊंचा पहाड़ २,७४५ मीटर लम्बा 'बएकदू पर्वत' (Baekdu Mountain) नामक ज्वालामुखी है, जिसकी ढलानों से सोंगहुआ नदी, यालू नदी और तूमन नदी शुरू होती हैं। इन पहाड़ों में 'तिआन ची' (Tian Chi, अर्थ: स्वर्ग झील) नामक एक प्रसिद्ध बड़ी ज्वालामुखीय झील भी स्थित है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... The Changbai mountains run northeast to southwest along the Chinese–Korean border for more than 1000km. With long, harsh winters and humid summers, this is the only mountain range in east Asia to possess alpine tundra, and its highest peak, Baitou Shan (2744m) ... huge lake, Tian Chi ...

इन पहाड़ों के ऊंचे भागों में टुन्ड्रा-नुमा वनस्पति जीवन मिलता है और वृक्ष रेखा से नीचे भूर्ज, कोरियाई चीड़ (पाइन), सनोबर (फ़र) और सरल (स्प्रूस) उगते हैं। इन वनों में साइबेरियाई शेर और भालुओं के साथ-साथ अन्य जानवर भी रहते हैं। सर्दियों में तापमान गिरकर −४५°सेंटीग्रेड तक पहुँच जाता है लेकिन शुष्क वातावरण के कारण यहाँ हिमानियाँ (ग्लेशियर) नहीं चलतीं।.

 इन्हें भी देखें 
 बएकदू पर्वत
 मंचूरिया
 जीलिन प्रान्त
 प्रिमोर्स्की क्राय

 सन्दर्भ 

श्रेणी:जीलिन
श्रेणी:मंचूरिया
श्रेणी:उत्तर कोरिया की पर्वतमालाएँ
श्रेणी:चीन की पर्वतमालाएँ
बएकदू पर्वत

thumb|230px|अंतरिक्ष से ली गई बएकदू ज्वालामुखी और उसके क्रेटर के कुछ भाग में स्थित 'तियान ची' नामक ज्वालामुखीय झील की तस्वीर
thumb|230px|उत्तर कोरिया और चीन की सरहद के नक़्शे पर बएकदू पर्वत
thumb|230px|सर्दियों में बर्फ़ से ढका बएकदू पर्वत और स्वर्ग झील (तियान ची)
बएकदू पर्वत (कोरियाई: 백두산, Baekdu-san), जिसे चांगबाई पर्वत (चीनी:
长白山, Changbai shan) या बाईतोऊ (Baitou) भी कहा जाता है, उत्तर कोरिया और चीन की सरहद पर स्थित एक २,७४४ मीटर ऊंचा ज्वालामुखी है। यह चांगबाई पर्वत शृंखला का सबसे ऊंचा शिखर है। यह पूरे कोरियाई प्रायद्वीप (पेनिन्सुला) का भी सबसे ऊंचा पहाड़ है। कोरिया के लोग इसे एक पवित्र पर्वत मानते हैं और इसे कोरिया का एक राष्ट्रीय चिह्न समझते हैं।The agitated mind of God: the theology of Kōsuke Koyama, Dale T. Irvin, Akintunde E. Akinade, Orbis Books, 1996, ISBN 978-1-57075-084-7, ... Mount Baekdu (White Head) is the tallest mountain in Korea, located at the border of northern China and North Korea where the Yalu River originates to the west and the Duman River to the east. Koreans regard this mountain a sacred mountain, a symbol of the Korean people ...

अनुमान लगाया जाता है कि यह ज्वालामुखी जब सन् ९६९ ईसवी के आसपास फटा तो इसपर एक ५ किमी चौड़ा और ८५० मीटर गहरा क्रेटर बन गया जिसके कुछ भाग में अब 'तियान ची' (天池, Heaven Lake, यानि 'स्वर्ग झील') नामक एक सुन्दर ज्वालामुखीय झील स्थित है। यह ज्वालामुखी अभी भी जीवित है और पिछली दफ़ा सन् १९०३ में फटा था। इसके भविष्य में फिर से फटने की सम्भावना है। यही पहाड़ इस क्षेत्र की तीन सबसे महत्वपूर्ण नदियों का स्रोत है: सोंगहुआ नदी, यालू नदी और तूमन नदी।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... The Changbai Mountains ... highest peak, Baitou Shan (2744m), is the tallest mountain on the eastern side of the continent. The huge lake, Tian Chi ...

 नाम का अर्थ 
'बएकदू-सान' (백두산) का अर्थ कोरियाई भाषा में 'सफ़ेद सिर वाला पहाड़' होता है। अंग्रेज़ी बोलने वाले ज्वालामुखी-विशेषज्ञों ने शुरू में जब यह नाम चीनी भावचित्रों में पढ़ा तो इसका उच्चारण ग़लती से 'बाईतोऊ' किया जो आज तक चला आ रहा है। इस पहाड़ को मान्छु भाषा में 'गोल्मिन शांग्गीयान अलिन' (Golmin Šanggiyan Alin) कहा जाता है, जिसका मतलब 'सफ़ेद पर्वत' है और अन्य भाषाओँ के नाम इसी से उत्पन्न हुए थे।

 मौसम 
बएकदू पहाड़ पर मौसम तेज़ी से बदलता है और अचानक ख़राब हो सकता है। शिखर पर औसत तापमान −८.३ °सेंटीग्रेड रहता है हालांकि सर्दियों में −४८ °सेंटीग्रेड तक गिर सकता है। गर्मियों में जुलाई के महीने में औसत तापमान १० °सेंटीग्रेड होता है। साल में आठ महीने शिखर बर्फ़-ग्रस्त रहता है।

 इन्हें भी देखें 
 ज्वालामुखीय झील
 चान्गबाई पर्वत
 यालू नदी
 तूमन नदी

 सन्दर्भ 

श्रेणी:जीलिन
श्रेणी:चीन के पर्वत
श्रेणी:ज्वालामुखी
श्रेणी:मंचूरिया
श्रेणी:दो हज़ारी
शूकर ज्वर

कृपया 'शूकर इन्फ्लूएंजा' से भ्रमित न हों। 

 

शूकर ज्वर (Classical swine fever / CSF) या 'शूकर विशूचिका' (hog cholera) एक अत्यन्त संक्रामक रोग है जो सूअरों तथा जंगली सूअरों को होता है।

 बाहरी कड़ियाँ 
 CSF page of Pig Disease Information Centre (UK)
 CSF page of World Organisation for Animal Health
 European Commission Animal Health & Welfare on CSF
 The Institute of Virology (Hannover) Reference Laboratory for CSF
 Department for Environment Food and Rurual Affairs (UK) on CSF
 International Veterinary Training talks about CSF
 The USDA's APHIS on CSF
 The Pig Site talks about swine fevers
 Vetgate CSF notes & resources
 Animal viruses

श्रेणी:शूकर रोग
श्रेणी:पशु विषाणुकी
श्रेणी:पशुरोग
श्रेणी:पशुचिकित्सा
श्रेणी:पशुपालन
चिआन पर्वत

thumb|230px|चिआनशान का एक नज़ारा
चिआन पर्वत शृंखला (Qian Mountains) या चिआन शान (千山山脉, Qianshan) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है जो चांगबाई पर्वत शृंखला की एक शाखा है। यह चीन के जीलिन प्रांत से शुरू होकर दक्षिण-पूर्व में लियाओनिंग प्रांत और लियाओदोंग प्रायद्वीप तक जाते हैं। यहाँ चीन की सरकार ने चिआनशान राष्ट्रीय उद्यान स्थापित किया है। 'चिआन' का अर्थ चीनी भाषा में 'हज़ार' और 'शान' का मतलब 'पर्वत' होता है, यानि 'चिआनशान' का मतलब 'हज़ार पहाड़' है। यह इलाक़ा घने वनों से ढका है और तंग राजवंश के ज़माने से ही एक धार्मिक महत्व का स्थल रहा है जहाँ मैत्रेय बुद्ध के मंदिर और पगोडा बने हुए हैं।Travels in Manchuria and Mongolia: a feminist poet from Japan encounters prewar China, Akiko Yosano, Joshua A. Fogel, Columbia University Press, 2001, ISBN 978-0-231-12319-8, ... To the south the view is open, and the mountains within Qianshan can be seen in all their splendor ...

 इन्हें भी देखें 
 चांगबाई पर्वत
 मंचूरिया
 जीलिन प्रान्त
 लियाओनिंग प्रान्त

 सन्दर्भ 

श्रेणी:जीलिन
श्रेणी:मंचूरिया
श्रेणी:चीन की पर्वतमालाएँ
श्रेणी:उत्तर कोरिया की पर्वतमालाएँ
जुडी गारलैंड

thumb|230px|right|जुडी गारलैंड
जुडी गारलैंड (१० जून, १९२२ - २२ जून, १९६९) अमरीका के हॉलीवुड फिल्म जगत की एक सुप्रसिद्ध अभिनेत्री थीं।

श्रेणी:अंग्रेजी अभिनेत्री
श्रेणी:1922 में जन्मे लोग
श्रेणी:निधन वर्ष अनुपलब्ध